open-index/open-wikipedia-markdown huggingface dataset:
Τελέου

δεξιά|μικρογραφία|267x267εσ|Μπασκίρ από την φυλή Τελέου
Το **Τελέου** (άλλα ονόματα: Τελγιάου, Τιελέ, Τελί, Τέλε, Τιλγιάου, Τέλεου, Τιλέου, Τελές, στα μπασκιρικά: *Теләү*) είναι το . Εθνογραφική ομάδα με το όνομα Τελέου υπάρχει στους Καζάκους (ως μέρος της Μικρής Ορδής) και στους Ουζμπέκους (ως μέρος των Κουράμα), με τα ονόματα Τιελί, ως Τιλεουκούσι στους Καρακαλπάκους, ως Τελέβ μεταξύ των Κιργίζιων και ως Τιελέ μεταξύ των Νογκάι.

## Φυλετικές γραμμές από τους Τελέου
Οι  από τους Τελέου είναι οι Μπεσέι, Καζάκ, Κάιπ, Κιζίλμπας-Κατάι, Κιπσάκ, Μεσκέου, Τουκ, Τουμπάλ, Χάρι, Χένεκ, Μπούρε, Ουφ-Σουραμάν).
[δεξιά|μικρογραφία|200x200εσ|Η τάμγκα (φυλετική σφραγίδα) 'Γιαγκιλμπάι-Κογιάς" των [Μπασκίρων-Τελέου]]

## Επώνυμα

## Εθνοτική ιστορία
Στη μελέτη του, ο ερευνητής Ρ. Γ. Κουζέγιεφ σημειώνει ότι τα μπασκιρικά και καζακικά εθνωνύμια στην μορφή Τελέου κατάγονται από τους Τελεούτ.

## Εθνωνύμια
Το εθνωνύμιο Τελέου είναι Τιελέ στα Κινεζικά (鐵勒 ή 丁零). Ο Λ. Π. Ποτάποφ πιστεύει επίσης ότι οι βασικές τουρκόφωνες φυλετικές ομάδες των Τελεούτιων, Τελενγκίτων και Τέλες διατήρησαν στο όνομά τους το αρχαίο εθνωνύμιο Τιελέ.

## Παραπομπές


Κατηγορία:Μπασκίροι
Μουσά Γκαρέγιεφ

Ο **Μουσά Γκαϋσίνοβιτς Γκαρέγιεφ** (9 Ιουνίου 1922 — 17 Σεπτεμβρίου 1987, , , *Musa Ğaysa ulı Gäräyev*) ήταν μπασκίρος διοικητής της Σοβιετικής Πολεμικής Αεροπορίας κατά τη διάρκεια του Μεγάλου Πατριωτικού Πολέμου. Έλαβε δύο φορές τον τίτλο του Ήρωα της Σοβιετικής Ένωσης και είναι παραλήπτης  διάφορων άλλων βραβείων.

## Παραπομπές


Κατηγορία:Ήρωες της Σοβιετικής Ένωσης
Κατηγορία:Αξιωματικοί της Σοβιετικής Πολεμικής Αεροπορίας
Σονάτα για πιάνο No. 3 (Μότσαρτ)

Η **Σονάτα για Πιάνο Νο. 3 σε Σι ύφεση μείζονα**,  K. 281 / 189f (γερμανικά: *Sonate Nr. 3 in B-Dur*) είναι μία σονάτα του Βόλφγκανγκ Αμαντέους Μότσαρτ, του 1774. Θεωρείται μία από τις απαιτητικές συνθέσεις του Αυστριακού συνθέτη. Το έργο είναι χωρισμένο σε τρία μέρη: Ι) *Allegro*, ΙΙ) Andante amoroso, σε Μι ύφεση μείζονα και ΙΙΙ) Rondo. Μία τυπική εκτέλεση του έργου διαρκεί περίπου 14 λεπτά.

## Εξωτερικοί σύνδεσμοι
* Η παρτιτούρα στης 3ης Σονάτα του Βόλφγκανγκ Αμαντέους Μότσαρτ

03
Κατηγορία:Συνθέσεις σε Σι ύφεση μείζονα
Κατηγορία:Συνθέσεις του 1774
Σονάτα για πιάνο No. 4 (Μότσαρτ)

Η **Σονάτα για Πιάνο Νο. 4 σε Μι ύφεση μείζονα**,  K. 282 / 189g (γερμανικά: *Sonate Nr. 4 in Es-Dur*) είναι σονάτα του Βόλφγκανγκ Αμαντέους Μότσαρτ, του 1774. Η σονάτα γράφτηκε κατά την περίοδο που ο συνθέτης βρισκόταν στο Μόναχο (όπως και η προηγούμενη). Η σονάτα είναι χωρισμένα σε τρία μέρη: Ι) Adagio, ΙΙ) Menuetto I-II και ΙΙΙ) Allegro. Μια τυπική εκτέλεση της σονάτας διαρκεί περίπου 12 λεπτά.

## Εξωτερικοί σύνδεσμοι
* Η παρτιτούρα της 4ης Σονάτα για πιάνο του Βόλφγκανγκ Αμαντέους Μότσαρτ

04
Κατηγορία:Συνθέσεις σε Μι ύφεση μείζονα
Κατηγορία:Συνθέσεις του 1774
Βαλκανικό Πρωτάθλημα Κωπηλασίας 1975

Το **Βαλκανικό Πρωτάθλημα Κωπηλασίας 1975**, γνωστό ως **Α΄ Βαλκανικοί Αγώνες Κωπηλασίας** ήταν η πρώτη διοργάνωση του Βαλκανικού Πρωταθλήματος Κωπηλασίας, που διοργανώθηκε από την Ελληνική Κωπηλατική Ομοσπονδία Φιλάθλων Ναυτικών Σωματείων και τον Ναυτικό Όμιλο Ιωαννίνων. Η διοργάνωση πραγματοποιήθηκε στη Λίμνη Παμβώτιδα, στα Ιωάννινα από την Παρασκευή 19 έως και το Σάββατο 20 Σεπτεμβρίου του 1975.

Στο πρωτάθλημα διεξήχθησαν τα αγωνίσματα μονό σκιφ, διπλό σκιφ, δίκωπος με πηδαλιούχο, δίκωπος χωρίς πηδαλιούχο, τετράκωπος με πηδαλιούχο, τετράκωπος χωρίς πηδαλιούχο και οκτάκωπος με πηδαλιούχο και έλαβαν μέρος μόνο άνδρες αθλητές από τις χώρες Βουλγαρία, Γιουγκοσλαβία, Ελλάδα και Ρουμανία.

Πρωταθλήτρια χώρα αναδείχθηκε η Βουλγαρία κατακτώντας χρυσά μετάλλια στο μονό σκιφ, στο διπλό σκιφ και στην οκτάκωπο με πηδαλιούχο. Τα υπόλοιπα χρυσά κατέκτησαν η Γιουγκοσλαβία και η Ρουμανία στη δίκωπο και τετράκωπο χωρίς πηδαλιούχο και δίκωπο και τετράκωπο με πηδαλιούχο αντίστοιχα.

## Κάτοχοι μεταλλίων

## Πίνακας μεταλλίων

## Παραπομπές


Κατηγορία:Βαλκανικό Πρωτάθλημα Κωπηλασίας
Κατηγορία:Αθλητικά γεγονότα του 1975
Κατηγορία:Αθλητισμός στα Ιωάννινα
Marcia alla turca (Μπετόβεν)

Το ***Marcia alla turca*** είναι ένα γνωστό κλασικό έργο, γραμμένο από τον Λούντβιχ βαν Μπετόβεν. Το κομμάτι γράφτηκε στο τουρκικό στυλ, το οποίο ήταν δημοφιλές εκείνη την εποχή. Το έργο αρχικά αποτέλεσε μέρος του έργου του συνθέτη *Six Variations on an Original Theme, Op. 76*, του 1809. Το 1811, ο Μπέτοβεν έγραψε μία ίδια μουσική, η οποία συμπεριλήφθηκε στο *[[Die Ruinen von Athen]]*, το οποίο έκανε πρεμιέρα το 1812, στη Βουδαπέστη. Το εν λόγω έργο του Μπετόβεν, γράφτηκε σε Σι ύφεση μείζονα, σε tempo vivace 2/4. Πολύ γνωστή έγινε μία ενορχήστρωση του Αντόν Ρουμπινστάιν, στην ίδια κλίμακα. 

## Παραπομπές


## Εξωτερικοί σύνδεσμοι
* [Το έργο](https://imslp.org/wiki/Die_Ruinen_von_Athen_Op.113_(Beethoven,_Ludwig_van)) στο IMSLP.org
* The Ruins of Athens: Turkish March and Overture, performed by Boston Civic Symphony - YouTube

Κατηγορία:Συνθέσεις του Λούντβιχ βαν Μπετόβεν
Κατηγορία:Συνθέσεις σε Σι ύφεση μείζονα
Κατηγορία:Συνθέσεις του 1809
Κατάλογος ελληνικών νησιών ανά έκταση

Ακολουθεί κατάλογος των Ελληνικών νησιών ανά χερσαία έκταση.

## Κατάλογος
Τα πενήντα (50) μεγαλύτερα σε έκταση νησιά της ελληνικής επικράτειας, είναι τα εξής: 

## Δείτε επίσης
* Κατάλογος ελληνικών νησιών ανά πληθυσμό
* Κατάλογος νησιών της Ελλάδας ανά πληθυσμιακή πυκνότητα


Κατηγορία:Κατάλογοι που αφορούν την Ελλάδα
Κατάλογος Δημοτικών Διαμερισμάτων Δήμου Φαρρών

thumb|right|320px|Ο Δήμος Φαρρών στο Νομό Αχαΐας.
Ακολουθεί αναλυτικός κατάλογος των Δημοτικών Διαμερισμάτων του πρώην Δήμου Φαρρών (1997-2010), βάσει της έκτασής τους, καθώς και του πληθυσμού τους, σύμφωνα με την Απογραφή του 2001 που πραγματοποιήθηκε από την Εθνική Στατιστική Υπηρεσία της Ελλάδος (Ε.Σ.Υ.Ε.).

Ο εν λόγω Δήμος εκτεινόταν στο βόρειο τμήμα της Πελοποννήσου αποτελώντας έναν από τους δήμους του Νομού Αχαΐας. Συστάθηκε με το Σχέδιο «Καποδίστριας» (ΦΕΚ A΄ 244/1997 - Ν. 2539/1997) και προήλθε από τη συνένωση δεκαέξι Κοινοτήτων της περιοχής. Η έκταση του Δήμου Φαρρών ήταν 236,748 τ.χλμ. και ο πληθυσμός του, σύμφωνα με την Απογραφή του 2001, ανήλθε σε 5.453 κάτοικους.

Έδρα του δήμου ήταν η Χαλανδρίτσα.

## Σημείωση
Ο πρώην Δήμος Φαρρών αποτελεί από το 2011, σύμφωνα με το Πρόγραμμα «Καλλικράτης» (ΦΕΚ Α΄ 87/2010 - Ν. 3852/2010), Δημοτική Ενότητα του νεοπαγή Δήμου Ερυμάνθου, ενώ τα Δημοτικά Διαμερίσματα που τον συγκροτούσαν απέκτησαν τη μορφή Τοπικών Κοινοτήτων. Η έδρα του, η Χαλανδρίτσα, αποτελεί σήμερα την έδρα του Δήμου Ερυμάνθου.

## Δείτε επίσης
* Δήμος Φαρρών

## Παραπομπές


Κατηγορία:Κατάλογοι που αφορούν την Ελλάδα
Ζεχρά Ντογκάν

**H Ζεχρά Ντογάν (Zehra Doğan)** είναι Κούρδισσα καλλιτέχνης και δημοσιογράφος υπήκοος Τουρκίας. Είναι εκδότρια του *Jinha*, φεμινιστικού κουρδικού πρακτορείου ειδήσεων με αποκλειστικά γυναίκες ως προσωπικό. Φυλακίστηκε επειδή ζωγράφισε την καταστροφή της πόλης της Νουσαϊμπίν (Nusaybin) ή Νίσιβις το 2017. Tο 2018, ο καλλιτέχνης του δρόμου (street artist) Banksy δημιούργησε μια τοιχογραφία της στη Νέα Υόρκη.

Το 2015 η Ντογκάν έλαβε το βραβείο Δημοσιογραφίας Metin Göktepe, το οποίο φέρει το όνομα του δημοσιογράφου που πέθανε στα χέρια της αστυνομίας στην Τουρκία το 1996. Το βραβείο ήταν για για την εργασία της Ζεχρά Ντογάν για γυναίκες Yasidi που δραπέτευσαν από την αιχμαλωσία του ISIS.

Από τον Φεβρουάριο του 2016 η Ντογκάν ζούσε και έκανε ρεπορτάζ από τη Νίσιβι, μια τουρκική πόλη στα σύνορα της Συρίας. Εκεί συνελήφθη στις 21 Ιουλίου 2016 σε καφετέρια. Στις 2 Μαρτίου 2017 αθωώθηκε από την κατηγορία ότι ανήκει σε παράνομη οργάνωση, αλλά της επιβλήθηκε φυλάκιση για 2 χρόνια, 9 μήνες και 22 ημέρες επειδή δημοσίευσε μια ζωγραφική της σε μέσα κοινωνικής δικτύωσης."*Τιμωρήθηκα με δύο χρόνια και 10 μήνες [φυλακή] μόνο και μόνο επειδή ζωγράφισα [[Σημαία της Τουρκίας|τουρκικές σημαίες]] σε κατεστραμμένα κτίρια. Ωστόσο, αυτή [η τουρκική κυβέρνηση] το προκάλεσε αυτό. Εγώ μόνο το ζωγράφισα*", έγραψε η Ντογκάν στο Twitter μετά την καταδίκη της.Στη φυλακή, η ίδια και άλλες γυναίκες δημιούργησαν την εφημερίδα *Özgür Gündem Zindan* (Κελιά Ελεύθερης Ατζέντας), της οποίας το όνομα είναι ένα λογοπαίγνιο με το Özgür Gündem (Ελεύθερη ατζέντα), μια έκδοση που εδρεύει στην Κωνσταντινούπολη που απευθύνεται σε κουρδικό κοινό.

Η έκδοση *Jinha* έκλεισε στις 29 Οκτωβρίου 2016 από τις τουρκικές αρχές, όντας ένα από τα πάνω από 100 μέσα ενημέρωσης που έκλεισαν μετά το αποτυχημένο στρατιωτικό πραξικόπημα τον Ιούλιο του 2016.

αριστερά|μικρογραφία|Η Ντογκάν στην απονομή του βραβείου δημοσιογραφίας Metin Göktepe (1915) Τον Νοέμβριο του 2017, o Κινέζος αντιφρονών καλλιτέχνης Ai WeiWei δημοσίευσε ένα γράμμα που έγραψε σε αλληλεγγύη με την Ντογκάν, κάνοντας παραλληλισμούς ανάμεσα στην κινεζική και την τουρκική καταπίεση της καλλιτεχνικής έκφρασης.

Στις 16 Μαρτίου 2018, ο καλλιτέχνης γκράφιτι Banksy που εδρεύει στην Αγγλία παρουσίασε μια τοιχογραφία στη Νέα Υόρκη που δείχνει κάθετες μαύρες γραμμές για τις ημέρες της Ντογκάν στη φυλακή, με ένα σετ μαύρων γραμμών να μοιάζει με κάγκελα πίσω από τα οποία φαίνεται το πρόσωπο της Ντογκάν.

## Παραπομπές


## Εξωτερικοί σύνδεσμοι
* 

Κατηγορία:Κούρδοι φεμινιστές
Καρκίνος του λάρυγγα

Ο **λαρυγγικός καρκίνος** (*Ca λάρυγγα*) είναι μια μορφή κακοήθειας της ευρύτερης ανατομικής περιοχής κεφαλής και τραχήλου, που συνήθως εμφανίζεται σε άτομα της μέσης ηλικίας, άνω των 60 ετών. Διάφοροι προδιαθεσικοί και όχι μόνο παράγοντες μπορεί να ενέχονται στην παθογένειά της, με πιο πιθανούς το κάπνισμα, την κακή διατροφή και ιδιαίτερα την υπερβολική κατανάλωση αλκοολούχων ποτών, το οικογενειακό ιστορικό, αλλά και τη συστηματική και χρόνια έκθεση σε χημικές ουσίες. Πρώιμα συμπτώματα που εκδηλώνονται στον ασθενή μπορούν να οδηγήσουν σε έγκαιρη διάγνωση της ασθένειας, η οποία κατατάσσεται σε διάφορα στάδια. Η πρόγνωσή της, ειδικά στα πρώτα από αυτά, είναι σχετικά καλή, με 5ετή επιβίωση σε ποσοστό άνω του 70%. Αντίθετα, η επιβίωση ασθενών που βρίσκονται σε προχωρημένα στάδια είναι πολύ περιορισμένη, καθώς η περίπτωσή τους είναι ανεγχείρητη.
## Συμπτώματα

αριστερά|200 px|μικρογραφία|Ανατομικές δομές του ανθρώπινου λάρυγγα
Υπόνοιες για την ύπαρξη καρκίνου του λάρυγγα θα πρέπει να εγερθούν όταν ο ασθενής παρουσιάσει κάποια χαρακτηριστικά σημεία όπως δυσκαταποσία, βράγχος φωνής, οίδημα στην τραχηλική περιοχή ή και διόγκωση των επιχώριων λεμφαδένων, πόνος ή και δυσκολία κατά την αναπνοή, δύσοσμη απόπνοια, πληκτροδακτυλία, κόπωση ή ανεξήγητη απώλεια βάρους (τα δύο τελευταία όχι ειδικά για τη συγκεκριμένη νόσο).

## Τρόπος διάγνωσης
Η διάγνωση του λαρυγγικού καρκίνου επιβεβαιώνεται με ενδοσκόπηση (λαρυγγοσκόπηση) με τη χρήση ειδικού οργάνου (λαρυγγοσκόπιο) και αφού έχει προηγηθεί ήπια αναισθητοποίηση της περιοχής. Επιπρόσθετα και με σκοπό την εξακρίβωση της επέκτασης της νόσου, γίνεται αξονική ή και μαγνητική τομογραφία, όπως και υπερηχοτομογραφία.
## Ιστολογική εξέταση
Τα ιδιαίτερα χαρακτηριστικά της νόσου τεκμηριώνονται με τά τη λήψη ιστοτεμαχίου από τη βλάβη (βιοψία) και την ιστολογική εξέταση.

## Θεραπεία
Μετά τον επιμέρους έλεγχο για τη μη ύπαρξη μεταστάσεων (οι οποίες σπανίζουν στα αρχικά στάδια της ασθένειας) εφαρμόζεται χειρουργική επέμβαση (μερική ή και ολική λαρυγγεκτομή σε συνδυασμό με λεμφαδενικό καθαρισμό) και σε ορισμένες περιπτώσεις προληπτική ακτινοβόληση της περιοχής του τραχήλου.

## Πηγή
* http://www.express.co.uk

## Παραπομπές


Λαρυγγα Καρκινος
Κατηγορία:Καρκίνος
Συγκάλυψη όνομα τομέα

Η **συγκάλυψη όνομα τομέα** (*αγγλ. domain fronting*) είναι μια τεχνική που παρακάμπτει τη λογοκρισία στο Διαδίκτυο, αποκρύπτοντας τον πραγματικό ακροδέκτη μίας σύνδεσης. Τρέχοντας στο επίπεδο εφαρμογής, το domain fronting επιτρέπει σε ένα χρήστη να συνδεθεί σε μία αποκλεισμένη υπηρεσία μέσω HTTPS, ενώ εμφανίζεται να επικοινωνεί με έναν εντελώς διαφορετικό ιστότοπο.

Η Google απενεργοποίησε τη συγκάλυψη όνομα τομέα, τον Απρίλιο του 2018, λέγοντας ότι "δεν ήταν ποτέ μια υποστηριζόμενη λειτουργία στην Google". Η Amazon αποφάσισε επίσης να απενεργοποιήσει αυτήν την πρακτική από το CloudFront τον Απρίλιο του 2018, υποστηρίζοντας ότι "ήδη αντιμετωπιζόταν ως παραβίαση των Όρων Παροχής Υπηρεσιών του AWS". Η προσπάθεια αυτή τόσο από την Google όσο και από την Amazon οφείλεται εν μέρει στην πίεση από τη ρωσική κυβέρνηση σχετικά με τη δραστηριότητα της υπηρεσίας Telegram που χρησιμοποιούσε τις υπηρεσίες cloud και των δύο παρόχων.

## Τεχνικές λεπτομέρειες
Η τεχνική αυτή λειτουργεί με τη χρήση διαφορετικών ονομάτων τομέα σε διαφορετικά επίπεδα επικοινωνίας. Το όνομα τομέα ενός αβλαβούς ιστότοπου χρησιμοποιείται για την έναρξη της σύνδεσης. Αυτό το όνομα τομέα εκτίθεται στη λογοκρισία σε καθαρό κείμενο ως μέρος του αιτήματος DNS και της ένδειξης ονόματος διακομιστή TLS. Το όνομα τομέα του πραγματικού, αποκλεισμένου τελικού σημείου γνωστοποιείται μόνο μετά την δημιουργία μιας κρυπτογραφημένης σύνδεσης HTTPS, στην κεφαλίδα HTTP Host, καθιστώντας το αόρατο στους λογοκριτές. Αυτό μπορεί να γίνει εάν και οι αποκλεισμένοι και οι αβλαβείς ιστότοποι φιλοξενούνται από τον ίδιο μεγάλο πάροχο, όπως το Google App Engine.

Για οποιοδήποτε δεδομένο όνομα τομέα, οι λογοκριτές συνήθως δεν είναι σε θέση να διαφοροποιήσουν την παρακαμφθείσα κυκλοφορία από τη νόμιμη κυκλοφορία. Ως εκ τούτου, αναγκάζονται να επιτρέπουν είτε την κυκλοφορία προς το όνομα τομέα, συμπεριλαμβανομένης της παρακαμφθείσας κυκλοφορίας, είτε να αποκλείουν εξ' ολοκλήρου το όνομα τομέα, γεγονός που μπορεί να έχει ως αποτέλεσμα δαπανηρές ζημιές.

## Δείτε επίσης

* Telex (σύστημα αντι-λογοκρισίας)
* Παράπλευρη ελευθερία (Collateral freedom)

## Παραπομπές


Κατηγορία:Ασφάλεια υπολογιστών
Ντόουγκλας Κόστα

Ο **Ντόουγκλας Κόστα ντε Σόουζα** (14 Σεπτεμβρίου 1987) είναι Βραζιλιάνος ποδοσφαιριστής που παίζει ως επιθετικός μέσος στην Κιέβο Βερόνα.

## Καριέρα
Ο Ντόουγκλας Κόστα άρχισε την καριέρα του στην Γκρέμιο. Τον Ιανουάριο του 2010 μετακόμισε στη Σαχτάρ Ντόνετς με αντάλλαγμα 6 εκατομμύρια ευρώ. Το 2015 πήγε στην Μπάγερν Μονάχου με 30 εκ., καθώς από εκεί πήγε στη Γιουβέντους ως δανεικός για το 2017, ενώ στις 7 Ιουνίου του 2018 έγινε παίκτης της. Μετά από δανεισμούς σε Μπάγερν και Γκρέμιο το 2022 υπέγραψε συμβόλαιο με τους Λος Άντζελες Γκάλαξι.

## Διεθνής καριέρα
Τον Νοέμβριο του 2014, ο Κόστα έκανε το ντεμπούτο του με την εθνική Βραζιλίας εναντίον της Τουρκίας στην Κωνσταντινούπολη. Τον Μάϊο του 2015, ο Ντόουγκλας Κόστα ήταν στην 23άδα της Βραζιλίας για το Κόπα Αμέρικα. Στις 17 Νοεμβρίου 2017, σκόραρε στα προκριματικά της Βραζιλίας στο 3-0 εναντίον του Περού για την πρόκριση στο Μουντιάλ 2018 στη Ρωσία, στο οποίο ήταν στην 23άδα της Βραζιλίας.

## Παραπομπές

## Εξωτερικοί σύνδεσμοι

*

Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Εθνικής Βραζιλίας Κ20
Κατηγορία:Ποδοσφαιριστές Κόπα Αμέρικα 2015
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Γκρέμιο Φουτεμπόλ Πόρτο Αλεγκρένσε
Κατηγορία:Ποδοσφαιριστές ΦΚ Σαχτάρ Ντονέτσκ
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Λος Άντζελες Γκάλαξι
Κατηγορία:Ποδοσφαιριστές Φλουμινένσε Φούτμπολ Κλαμπ
Κατηγορία:Ποδοσφαιριστές Σίντνεϊ ΦΚ
Κατηγορία:Ποδοσφαιριστές Κιέβο Βερόνα
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ποδοσφαιριστές Πρωταθλήματος Αυστραλίας
Λάνα Τάρνερ

Η **Λάνα Τζιν Τέρνερ** (αγγλικά: **Lana Jean Turner**, 8 Φεβρουαρίου 1921 – 29 Ιουνίου 1995) ήταν Αμερικανίδα ηθοποιός του ραδιοφώνου, του κινηματογράφου, του θεάτρου και της τηλεόρασης. Κατά τη διάρκεια της σταδιοδρομίας της, η οποία κράτησε για περισσότερο από μισόν αιώνα, έγινε γνωστή τόσο ως δραματική καλλιτέχνιδα όσο και ως μοντέλο. Παράλληλα η προσωπική της ζωή υπήρξε πολυτάραχη. Στα μέσα της δεκαετίας του ’40 η Τέρνερ αναγνωρίζονταν ήδη ως μία από τις πλέον ακριβοπληρωμένες αλλά και πιο σκληρά εργαζόμενες γυναίκες στις Ηνωμένες Πολιτείες, όπως επίσης και σαν μια από τις μεγαλύτερες πρωταγωνίστριες της κινηματογραφικής εταιρείας Metro Goldwyn Mayer, μια σταρ με ιδιαίτερη επιρροή στην κοινωνία της εποχής της.
Η σταδιοδρομία της ξεκίνησε από την ηλικία των 15 ετών, ενώ ένα χρόνο μετά υπέγραψε το πρώτο της επαγγελματικό συμβόλαιο με την εταιρεία Warner Bros. Η πρώτη ταινία στην οποία έλαβε μέρος ήταν το έργο *Δεν θα λησμονήσουν ποτέ (They Won’t Forget, 1937)* σε σκηνοθεσία του Μέρβιν ΛεΡόι. Το 1957 έλαβε την πρώτη της και μοναδική υποψηφιότητα για Όσκαρ Α΄ Γυναικείου Ρόλου για την ταινία *Η ομορφιά της Κολάσεως (Peyton Place, 1957)* του Μαρκ Ρόμπσον. Το 1958 η κόρη της Τέρνερ, Σέριλ Κρέιν, δολοφόνησε τον εραστή της μητέρας της και μαφιόζο Τζόνι Στομπανάτο κατά τη διάρκεια ενός καβγά στο σπίτι της ηθοποιού στο Μπέβερλι Χιλς. Η τελευταία εμφάνιση της Λάνα Τέρνερ στο σινεμά καταγράφηκε το 1980 ενώ δύο χρόνια αργότερα συμμετείχε στην τηλεοπτική σειρά *Falcon Crest* ως γκεστ σταρ. Το 1992 διαγνώσθηκε με καρκίνο του λάρυγγα, μια νόσο λόγω της οποίας έφυγε από τη ζωή σε ηλικία 74 ετών.

## Φιλμογραφία
εναλλ.=Woman staring in distance, the words "Lana Turner" beneath her|δεξιά|μικρογραφία|''Δεν θα λησμονήσουν ποτέ'' (1937)
εναλλ.=Woman lounging on a couch|δεξιά|μικρογραφία|''Σειρήνες του Μπρόντγουεϊ'' (1940)
[εναλλ.=Woman facing a man, holding her shoulders|δεξιά|μικρογραφία|Με τον [Κλαρκ Γκέιμπλ στην *Ξανθή κατάσκοπο* (1954)]]
εναλλ.=Woman wearing a scarf, clutching her chest|δεξιά|μικρογραφία|''Η άγνωστος'' (1966)

## Σημειώσεις


## Παραπομπές


Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί θεάτρου
Μπολέσλαφ-Γιέζι Β΄

Ο **Μπολέσλαφ-Γιέζι Β΄**, πολων. Bolesław II (1305-10 - 7 Απριλίου 1340) από τον Οίκο των Πιαστ ήταν βασιλιάς της Γαλικίας-Βολινίας (1323-40) με το όνομα Γεώργιος (Πολων. Γιέζι [Jerzy], ρωσ. Γιούρι).

## Βιολογία
Ήταν ο πρωτότοκος γιος τού Τρόιντεν Α΄ δούκα της δυτικής Μαζοβίας στο Τσερσκ και της Μαρίας των Ρουρικιδών, κόρης τού Γιούρι Α΄ της Γαλικίας-Βολυνίας.

Το 1323 απεβίωσε ο Λέων Β΄ της Γαλικίας-Βολινίας ("Ρουθηνίας"), αδελφός της Μαρίας και -μια και ο Τρόιντεν Α΄ ήταν ήδη δούκας της Μαζοβίας- έθεσε τον Μπολέσλαφ βασιλιά της Γαλικίας-Βολινίας με το όνομα Γιούρι Β΄. Το ίδιο έτος απεβίωσε και ο Ανδρέας της Γαλικίας, άλλος αδελφός της Μαρίας, άτεκνος και ο Μπολέσλαφ έλαβε το δουκάτο τού Μπελζ. Έκανε γάμο με την αδελφή της Αλντόνας των Γκεντιμινιδών, συζύγου τού Καζιμίρ Γ΄ της Πολωνίας.

Σε συνθήκη τού 1338 ο Μπολέσλαφ Β΄ πρόσφερε στον Καζιμίρ Γ΄ τη διαδοχή στον θρόνο της Γαλικίας-Βολινίας. Υποστηρίχθηκε από τους αστούς των πόλεων της χώρας αυτής. Το 1324 ο Μπολέσλαφ Β΄ έθεσε τις πόλεις της περιοχής Βολοντίμιρ-Βολίνσκι υπό τον νόμο της Μαζοβίας και το Σάνοκ το 1339. Όμως το 1340 δηλητηριάστηκε από βογιάρους και απεβίωσε χωρίς διάδοχο, πριν από τον πατέρα του.

## Οικογένεια
Νυμφεύτηκε το 1331 την Ευφημία (βαπτίστηκε Μαρία), κόρη τού Γκεντιμίνας μεγάλου δούκα της Λιθουανίας. Ο Τ. Νάρμπουττ πιστεύει, ότι το παγανικό όνομά της ήταν Μαρία και το χριστιανικό Ευφημία.

## Πηγές
* Jan Řežabek, Jiří II", poslední kníže veśkeré Malé Rusi, kritickí pokus, «Časopis musea království českého», ročnik LVII, Praha, 1883.
* Oswald Balzer Genealogia Piastów (1895) (see: Digitalbibliothek of Great Poland: [1])
* Maciej Wilamowski Piastowie. Leksykon biograficzny, Kraków 1999.



Κατηγορία:Οίκος των Πιαστ
Σιεμόβιτ Γ΄ της Μαζοβίας

Ο **Σιεμόβιτ Γ΄**, πολων. Siemowit III (π. 1320 - 1381) από τον Οίκο των Πιαστ ήταν πρίγκιπας της Μαζοβίας, επίτροπος της αρχής στη Βαρσοβία, το Τσερσκ, τη Ράβα και το Γκοστίνιν μαζί με τον μικρότερο αδελφό του Καζιμίρ Α΄.

## Βιογραφία
Ήταν ο δευτερότοκος γιος τού Τρόιντεν Α΄ δούκα της δυτικής Μαζοβίας στο Τσερσκ κα της Μαρίας των Ρουρικιδών, κόρης τού Γιούρι Α΄ της Γαλικίας-Βολυνίας.

Το 1340 απεβίωσε ο πρωτότοκος αδελφός του Μπολέσλαφ-Γιέζι Β΄ και το επόμενο έτος ο πατέρας τους, έτσι ο Σιεμόβιτ Γ΄ και ο Καζιμίρ Α΄ κληρονόμησαν το δουκάτο τού Τσερσκ. Το 1345 απεβίωσε ο θείος τους Σιεμόβιτ Β΄ δούκας της Ράβα και κληρονόμησαν το δουκάτο του. Τέσσερα έτη μετά ο Σιεμόβιτ Β΄ παραχώρησε τη μικρή περιοχή της Βαρσοβίας στον Καζιμίρ Α΄, ενώ κράτησε το Τσερσκ, το Λιφ και τη Ράβα.

Στην αρχή της ηγεμονίας του προσπάθησε να εγκαθιδρύσει καλές σχέσεις με τους ισχυρούς γείτονές του: το Τευτονικό Τάγμα, την Πολωνία και τη Βοημία. Μερικοί ιστορικοί πιστεύουν, ότι ο Σιεμόβιτ Β΄ δήλωσε το 1346 υποτέλεια στον Κάρολο Δ΄ της Βοημίας & Γερμανίας. Άλλοι ιστορικοί λένε, ότι αυτό έγινε το 1351 με σκοπό να κληρονομήσει τον Μπολέσλαφ Γ΄ δούκα του Πουότσκ, ο οποίος ήταν υποτελής της Βοημίας.

## Οικογένεια
Νυμφεύτηκε το 1335 την Ευφημία των Πρεμυσλιδών, κόρη τού Νικολάου Β΄ δούκα της Οπάβα και είχε τέκνα:
* Ευφημία απεβ. 1418/24, παντρεύτηκε τον Βλάντισλαφ Β΄ των Πιαστ-Σιλεσίας δούκα τού Οπόλε.
* Άννα πριν το 1345-μετά το 1403, μοναχή στο Ρατίμπορ.
* Γιάνους Α΄ π. 1347/52-1429, δούκας της Μαζοβίας στο Τσιεχάνουφ και τη Βαρσοβία.
* Μαργαρίτα πριν το 1358-1388/96, παντρεύτηκε πρώτα τον Καζιμίρ Δ΄ δούκα της Πομερανίας-Στολπ και μετά τον Ερρίκο Ζ΄ των Πιαστ-Σιλεσίας δούκα τού Μπζεγκ.
* Σιεμόβιτ Δ΄ π. 1353/56-1426, δούκας της Μαζοβίας.

Όταν η Ευφημία απεβίωσε, ο Σιεμόβιτ Β΄ έκανε δεύτερο γάμο με την Άννα των Πιαστ-Σιλεσίας, κόρη τού Νικολάου δούκα τού Ζιενμπίτσε και είχε τέκνα:
* Ερρίκος 1368/70-1393, επίσκοπος τού Πουότσκ.

## Πηγές
* Kazimierz Jasiński: Rodowód Piastów mazowieckich. Poznań - Wrocław 1998, p. 87-88.


Κατηγορία:Οίκος των Πιαστ
Κρίση νερού του Κέιπ Τάουν

[μικρογραφία|500x500εσ|Γράφημα του συνολικού νερού που είναι αποθηκευμένο στα έξι μεγαλύτερα φράγματα του Δυτικού Ακρωτηρίου από 30 ιουνίου 2013 έως 31 Μαρτίου 2018. Το γράφημα δείχνει την πτωτική τάση στα επίπεδα αποθήκευσης νερού κατά τη διάρκεια της κρίσης νερού του Κέιπ Τάουν και τα αποτελέσματα των προσπαθειών περιορισμένης χρήσης από τις αρχές του 2018. Οι προβλέψεις δείχνουν τα επίπεδα αποθήκευσης να φθάνουν περίπου στο 12% μέχρι το τέλος Μαΐου του 2018 με βάση την κανονική (προ κρίσης) χρήση. Τα στοιχεία προέρχονται από την http://cip.csag.uct.ac.za/monitoring/bigsix.html Συστημάτων Ανάλυσης Κλίματος (CSAG)]

Το 2015 ξεκίνησε μια περίοδος ξηρασίας στην επαρχία Δυτικού Ακρωτηρίου της Νότιας Αφρικής, με αποτέλεσμα τη σοβαρή έλλειψη νερού στην περιοχή, κυρίως στην Πόλη του Κέιπ Τάουν. Στις αρχές του 2018, με τις προβλέψεις να δείχνουν μείωση των αποθεμάτων των φραγμάτων σε εξαιρετικά χαμηλά επίπεδα τον Απρίλιο, η πόλη ανακοίνωσε τα σχέδιά της για την "**Ημέρα Μηδέν**", όπου αν έφταναν σε συγκεκριμένο κατώτατο όριο αποθήκευσης νερού, η δημοτική αρχή θα προέβαινε σε μεγάλης κλίμακας διακοπή της παροχής νερού, καθιστώντας με τον τρόπο αυτό το Κέιπ Τάουν την πρώτη μεγάλη πόλη όπου θα τέλειωνε το νερό.

150px|αριστεράΜέσω μέτρων εξοικονόμησης νερού και ενίσχυσης της παροχής νερού, από το Μάρτιο του 2018 η πόλη κατάφερε να μειώσει σημαντικά την καθημερινή κατανάλωση νερού σε λιγότερη από τη μισή, δηλαδή περίπου 500 εκατ. λίτρα ανά ημέρα, ενώ μέχρι τον Ιούνιο του 2018 οι οικονομίες αυτές και οι καλές βροχοπτώσεις είχαν ως αποτέλεσμα τα επίπεδα των φραγμάτων να αυξηθούν στο 43% της χωρητικότητας, με αποτέλεσμα η Πόλη του Κέιπ Tάουν να ανακοινώσει ότι η Ημέρα Μηδέν ήταν απίθανο να συμβεί το 2019. 
Οι περιορισμοί στο νερό θα παραμείνει σε ισχύ μέχρι τα αποθέματα των φραγμάτων να φθάσουν στο 85%.  Στις 16 Ιουλίου 2018, τα επίπεδα αποθήκευσης έφτασαν το 55,1%.

## Παραπομπές


## Εξωτερικοί σύνδεσμοι

* Day Zero and Water-related FAQs
* City of Cape Town Dam Levels Dashboard
* City of Cape Town Day Zero Dashboard 
* City of Cape Town This Week's Dam Levels
* Heres how the new water by-laws will affect you

Κατηγορία:Κλιματική ιστορία
Κατηγορία:Περιβάλλον της Νότιας Αφρικής
Κατηγορία:Κέιπ Τάουν
Επιγαμία

**Eπιγαμία** ονομαζόταν το μέσω σύμβασης εξασφαλιζόμενο δικαίωμα γάμου μεταξύ πολιτών διαφορετικών πόλεων-κρατών στην αρχαία Ελλάδα.

Η επιγαμία ήταν προϋπόθεση για το γάμο. Αυτή γινόταν με σύμβαση μεταξύ του γαμπρού και του πατέρα (ή *Κυρίου*) της νύφης, αν ένα από τα μέρη δεν ήταν πολίτης του ίδιου κράτους με το άλλο.

Ο γάμος μεταξύ πολιτών διαφορετικών κρατών κατά βάση δεν επιτρεπόταν. Ο νόμος περί επιγαμιών του 451 π.Χ. στην Αθήνα απαιτούσε πλήρη υπηκοότητα και των δύο μερών για το γάμο. Έτσι, στην Αθήνα οι μέτοικοι δεν είχαν το δικαίωμα να παντρευτούν Αθηναίους πολίτες. Για παράδειγμα, ο γάμος της Ασπασίας και του Περικλή σύμφωνα με τον Αττικό νόμο ήταν παράνομος, αφού δεν υπήρχε επιγαμία μεταξύ της Μιλήτου και της Αθήνας. Από την άλλη πλευρά, η Αθήνα επέτρεψε τον 5ο αιώνα π.Χ. τον γάμο πολιτών της με πολίτες πόλεων της Εύβοιας. Υπήρχαν επίσης -πιθανώς σε ορισμένες περιπτώσεις- ρητές απαγορεύσεις επιγαμίας, όπως για παράδειγμα μεταξύ των Αττικών Δήμων Παλλήνης και Αγνούσης  και μεταξύ πολιτών της Άνδρου και της Πάρου.

Το δικαίωμα, να επιτρέπεται σε πολίτες ενός κράτους να παντρευτούν γυναίκα από άλλο κράτος ή να δώσουν μία κόρη για γάμο σε πολίτη άλλου κράτους, συμφωνούνταν σε διακρατικές συμφωνίες. Αυτό ήταν συνήθως μια ιδιαίτερη εύνοια που χορηγούνταν από τα πιο διακεκριμένα κράτη. Η αμοιβαιότητα επερχόταν αυτομάτως. Ιδιαιτέρως στους ελληνιστικούς χρόνους, η επιγαμία όπως και η *ἔγκτησις *(το δικαίωμα απόκτησης ακινήτου στο εσωτερικό, το οποίο μπορούσε επίσης να παραχωρηθεί και σε μη πολίτες) ήταν μεταξύ των σπουδαιότερων συμβατικών όρων σε διακρατικές ενώσεις. Ένα παράδειγμα είναι η Σύμβαση Συμμαχίας και Ισοπολιτείας μεταξύ Αιτωλικής και Ακαρνανικής Συμπολιτείας του 263/62 π.Χ..

## Παραπομπές


Κατηγορία:Κοινωνία στην αρχαία Ελλάδα
Κατηγορία:Αρχαίο ελληνικό δίκαιο
Κατηγορία:Αυτοκρατορία των Σελευκιδών
Άδεια

Μια **άδεια** είναι μια επίσημη άδεια ή άδεια να πραγματοποιηθεί ή να γίνει κάτι, ή να χρησιμοποιηθεί κάτι (όπως και το έγγραφο της άδειας).

Μια άδεια μπορεί να χορηγηθεί από ένα συμβαλλόμενο μέρος σε άλλο μέρος, ως στοιχείο της συμφωνίας μεταξύ των εν λόγω μερών. Ένας ορισμός-συντομογραφία της άδειας είναι "μια άδεια χρήσης αδειοδοτημένου υλικού".

Ειδικότερα, η άδεια μπορεί να εκδοθεί από τις αρχές, για να επιτρέψει μια δραστηριότητα που διαφορετικά θα ήταν απαγορευμένη. Αυτό μπορεί να απαιτεί την καταβολή αμοιβής ή την απόδειξη της ικανότητας. Η απαίτηση αυτή μπορεί επίσης να χρησιμεύσει για να κρατήσει τις αρχές ενημερωμένες για το είδος της δραστηριότητας, και να τους δώσει την ευκαιρία να θέσουν όρους και περιορισμούς.

Ένας δικαιοπάροχος μπορεί να χορηγεί **άδεια** δυνάμει των νόμων πνευματικής ιδιοκτησίας για να επιτρέψει μια χρήση (όπως η αντιγραφή του λογισμικού ή η χρήση της εφεύρεσης (με δίπλωμα ευρεσιτεχνίας)) σε ένα δικαιοδόχο, απαλλάσσοντας τον δικαιοδόχο από υπόθεση παράβασης από τον δικαιοπάροχο. Μια άδεια βάσει δικαιωμάτων πνευματικής ιδιοκτησίας έχει συνήθως πολλά στοιχεία πέραν της ίδιας της ενίσχυσης, συμπεριλαμβανομένης των διατάξεων **διάρκειας**, **εδάφους**, **ανανέωσης**, καθώς και άλλους περιορισμούς που θεωρούνται ζωτικής σημασίας για τον δικαιοπάροχο.

**Όρος:** πολλές άδειες ισχύουν για ένα συγκεκριμένο χρονικό διάστημα. Αυτό προστατεύει τον δικαιοπάροχο από την αύξηση της αξίας της άδειας, ή την αλλαγή των συνθηκών της αγοράς. Επίσης, διατηρεί την εκτελεστότητα, διασφαλίζοντας ότι καμία άδεια δεν επεκτείνεται πέρα από το όρος της συμφωνίας.

**Έδαφος:** Η άδεια μπορεί να ορίζει το έδαφος στο οποίο αφορά η άδεια. Για παράδειγμα, αν το έδαφος μιας άδειας περιορίζεται στην "Βόρεια Αμερική" (Μεξικό/ΗΠΑ/Καναδάς), δεν θα επιτρέπει στον αδειολήπτη προστασία από ενέργειες για χρήση στην Ιαπωνία.

Ένας ορισμός-συντομογραφία της άδειας είναι "μια υπόσχεση από τον δικαιοπάροχο να μην μηνύσει τον δικαιοδόχο". Αυτό σημαίνει ότι αν δεν υπάρχει μια άδεια για οποιαδήποτε χρήση ή εκμετάλλευση της πνευματικής ιδιοκτησίας από τρίτους ανέρχεται σε αντιγραφή, ή παράβαση. Η αντιγραφή θα ήταν ανάρμοστη και θα μπορούσε, χρησιμοποιώντας το νομικό σύστημα, να σταματήσει αν ο κάτοχος της πνευματικής ιδιοκτησίας το κάνει.

Οι άδειες εκμετάλλευσης της πνευματικής ιδιοκτησίας παίζουν σημαντικό ρόλο σε επιχειρήσεις, πανεπιστήμια και μεταδόσεις. Επιχειρηματικές πρακτικές όπως το franchising, η μεταφορά τεχνολογίας, τη δημοσίευση και ο χαρακτήρας του merchandising εξαρτώνται εξ ολοκλήρου από την αδειοδότηση των δικαιωμάτων πνευματικής ιδιοκτησίας. Η αδειοδότηση γης (αποκλειστικές άδειες εκμετάλλευσης) και η αδειοδότηση IP αποτελούν υποκλάδους του δικαίου που γεννήθηκαν από την αλληλεπίδραση των γενικών νόμων της σύμβασης και των ειδικών αρχών και καταστατικών νόμων που αφορούν τα εν λόγω περιουσιακά στοιχεία.

## Παραπομπές


Κατηγορία:Εμπορικό Δίκαιο
Διοργανώσεις Ε.Π.Σ. Ηπείρου 1956–57

Την περίοδο 1956-57 η ΕΠΣ Ηπείρου διοργάνωσε πρωτάθλημα Ηπείρου.

## Α κατηγορία
Το πρωτάθλημα διεξήχθη σε ενιαίο όμιλο.Υποβιβάστηκαν 4 ομάδες.Με βάση την βαθμολογία αναδείχθηκαν και οι πρωταθλητές πόλεων.

Ο Αβέρωφ δεν κατέβηκε στον αγώνα με τον Ατρόμητο και μηδενίστηκε

## Προβλήματα πρωταθλήματος
Η ΕΠΣΗΠ ως ένωση Β κατηγορίας,ήταν υποχρεωμένη από την σεζόν 1955-56 να έχει 2 κατηγορίες.Κάτι τέτοιο δεν έγινε και υπήρξε κίνδυνος να υποβιβαστεί σε ένωση Γ κατηγορίας.Μετά από άδεια της ΕΠΟ διοργανώθηκε το πρωτάθλημα της περιόδου 1956-57 σε ενιαίο όμιλο.Με το τέλος του πρωταθλήματος υπήρξε υποβιβασμός ομάδων για να δημιουργηθούν οι 2 κατηγορίες από την σεζόν 1957-58.

Παρότι το πρωτάθλημα είχε 18 αγωνιστικές,η διάρκεια του ήταν πολύ μεγαλύτερη.Το πρωτάθλημα ξεκίνησε τον Οκτώβριο του 1956 και ολοκληρώθηκε τον Αύγουστο του 1957.Η κάθε αγωνιστική δεν είχε σταθερά 5 αγώνες αλλά λιγότερους.Στο πρωτάθλημα υπήρξαν αρκετές αναβολές αγώνων εξαιτίας του κυπέλλου Ελλάδος,μικτών ομάδων,καιρικών συνθηκών,εξετάσεων μαθητών,γιορτών Χριστουγέννων και Πάσχα.Αναβολές υπήρξαν σε περιπτώσεις που τα γήπεδα των ομάδων φιλοξενούσαν άλλες εκδηλώσεις τις μέρες των αγώνων.Για την ολοκλήρωση του πρωταθλήματος χρειάστηκε να δώσει η ΕΠΟ παράταση της αγωνιστικής σεζόν τον Ιούλιο του 1957.Θέματα υπήρξαν και με τις ενστάσεις των ομάδων για διάφορα παιχνίδια.

Η διάρκεια του πρωταθλήματος περιόριζε της ελεύθερες ημερομηνίες για φιλικά των ομάδων.Αποτέλεσμα αυτού ήταν να μειωθούν τα φιλικά με ομάδες του κέντρου.Επίσης υπήρχε ο φόβος των τραυματισμών.

Οι ομάδες ήταν αναγκασμένες να επικεντρωθούν στο ποδοσφαιρικό πρωτάθλημα.Αποτέλεσμα αυτού ήταν να περιορίσουν άλλες αθλητικές δραστηριότητες εκτός ποδοσφαίρου.

Η ΕΠΣΗΠ ήταν αναγκασμένη να ζητά διαιτητές από την Αθήνα,αφού δεν υπήρχαν διαιτητές από την ίδια.Αυτό δημιουργούσε κυρίως οικονομικά προβλήματα στις ομάδες αφού τα έξοδα διαιτησίας ήταν μεγάλα.Το καλοκαίρι του 1957 δημιουργήθηκε για πρώτη φόρα σχολή διαιτησίας από την ΕΠΣΗΠ.Οι πρώτοι διαιτητές ήταν από τα Γιάννινα και άρχισαν να σφυρίζουν ελάχιστους αγώνες προς το τέλος της σεζόν.

## Πηγές
*Ηπειρωτικός αγώνας

Κατηγορία:Διοργανώσεις Ένωσης Ποδοσφαιρικών Σωματείων Ηπείρου
Κατηγορία:Εγχώρια ποδοσφαιρικά πρωταθλήματα 1956-1957
Γιανίκ Φερέιρα Καράσκο

|ανανέωση ομάδων=14 Μαρτίου 2026}}
Ο **Γιανίκ Φερέιρα Καράσκο** (*Yannick Ferreira Carrasco*, 4 Σεπτεμβρίου 1993) είναι Βέλγος ποδοσφαιριστής που αγωνίζεται για την Αλ Σαμπάμπ και την εθνική Βελγίου ως πλάγιος μέσος και αμυντικός.

## Καριέρα σε συλλόγους
### Μονακό
Ο Καράσκο πήγε στη Μονακό από την Γκενκ το 2010. Στις 30 Ιουλίου 2012 έκανε το επαγγελματικό του ντεμπούτο. Στις 13 Απριλίου του 2013 σκόραρε και τα δύο τέρματα για την νίκη της ομάδας του με 2-0. Σε 27 παιχνίδια έβαλε 6 γκολ και η Μονακό επέστρεψε στη Λιγκ 1.

### Ατλέτικο Μαδρίτης
Στις 10 Ιουλίου 2015, η Ατλέτικο Μαδρίτης πήρε τον Καράσκο για 5 χρόνια με 20 εκ. Στις 18 Οκτωβρίου σκόραρε το πρώτο του γκολ με την Ατλέτικο Μαδρίτης στο 2-0 επί της Ρεαλ Σοσιεδάδ. Στις 28 Μάϊου του 2016 σκόραρε στον τελικό του Τσάμπιονς Λιγκ εναντίον της Ρεάλ Μαδρίτης καθώς η ομάδα του έχασε στα πέναλτυ.

### Ντάλιαν Γιφάνγκ
Στις 26 Φεβρουαρίου του 2018 μαζί με τον Νικολάς Γαϊτάν πήγαν στην Κίνα για λογαριασμό της Νταλιάν Γιφάνγκ.

## Διεθνής καριέρα
Ο Καράσκο αγωνίζεται στην Εθνική Βελγίου. Αγωνίστηκε στο Euro 2016 και στο Μουντιάλ 2018.

## Παραπομπές


Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές Ατλέτικο Μαδρίτης
Κατηγορία:Βέλγοι ποδοσφαιριστές
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Νταλιάν Αερμπίν ΦΚ
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Σούπερ Λιγκ Κίνας
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Εθνικής Βελγίου Κ21
Κατηγορία:Ξένοι ποδοσφαιριστές στην Ισπανία
Κατηγορία:Ευρωπαίοι πορτογαλικής καταγωγής
Κατηγορία:Πρόσωπα ισπανικής καταγωγής
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Γκάρι Μπιτς

Ο **Γκάρι Μπιτς** (, 10 Οκτωβρίου 1947 - 17 Ιουλίου 2018) ήταν Αμερικανός ηθοποιός της τηλεόρασης, του θεάτρου και του κινηματογράφου, περισσότερο γνωστός για τον ρόλο του Roger De Bris στην θεατρική και στην κινηματογραφική παραγωγή της ταινίας *Οι Παραγωγοί*.

## Βιογραφία
Ο Μπιτς γεννήθηκε στην Αλεξάνδρεια της Βιρτζίνια και αποφοίτησε από το Groveton High School ενώ αργότερα αποφοίτησε από το Τμήμα Εφαρμοσμένων Τεχνών του Πανεπιστημίου της Βόρειας Καρολίνα ; από το ίδιο πανεπιστήμιο που αποφοίτησε και ο συμπρωταγωνιστής του στο *Η Πεντάμορφη και το Τέρας*, ο Τέρενς Μαν. Ο Μπιτς και ο σύζυγός του, Τζέφρι Μπαρνέτ, διέμεναν στο Παλμ Σπρινγκς της Καλιφόρνια. Στις 18 Ιουλίου 2018 ανακοινώθηκε ότι ο Μπιτς ειχε πεθάνει την προηγούμενη ημέρα.

## Βραβεία και υποψηφιότητες

## Θεατρικές παραγωγές

* *Les Misérables* (revival) (2006–2008)
* *La Cage aux Folles* (revival) (2004)
* *Funny Girl* (benefit concert) (2002)
* *The Producers* (2001)
* *Beauty and the Beast* (1994)
* *Doonesbury: A Musical Comedy* (1983)
* *The Moony Shapiro Songbook* (1981)
* *Annie* (1977–1983)
* *Something's Afoot* (1976)
* *1776* (1969–1972)

## Περιοδείες

* *Annie*
* *Beauty and the Beast*
* *Les Misérables*
* *Legends* (with Mary Martin and Carol Channing)
* *Spamalot*

## Εξωτερικοί σύνδεσμοι
* 
* 
* 
*Gary Beach - *Downstage Center* 2005 interview at American Theatre Wing.org

Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί τραγουδιστές
Κατηγορία:Γκέι ηθοποιοί
Κατηγορία:ΛΟΑΤ πρόσωπα από τις ΗΠΑ
Κατηγορία:Νικητές βραβείου Tony
Γιάνους Α΄ της Βαρσοβίας

Ο **Γιάνους Α΄** ο *παλαιός*, πολων. Janusz I starszy (π. 1347/52 - 8 Δεκεμβρίου 1429) από τον Οίκο των Πιαστ ήταν δούκας της Βαρσοβίας (1373/4-) και, έπειτα από τη διαίρεση της πατρικής κληρονομίας το 1381, κυβερνήτης των Νουρ, Βόμζα, Λιφ, Τσιεχάνουφ, Βισόγκρουντ και Ζακρότσιμ. Από το 1391 ήταν, για το φέουδο της Ποντλάσιε, υποτελής τού βασιλιά της Πολωνίας.

## Βιογραφία
Ήταν ο πρωτότοκος γιος τού Σιεμόβιτ Γ΄ δούκα της Μαζοβίας και της (πρώτης συζύγου του) Ευφημίας των Πιαστ-Σιλεσίας, κόρης τού Νικολάου Β΄ δούκα της Οπάβα.

Το έτος γέννησής του που παραδίδεται από τον χρονικογράφο ως το 1329 είναι λάθος· οι σύγχρονοι ιστορικοί θεωρούν ότι γεννήθηκε μετά το 1346 και απόδειξη γ' αυτό είναι ότι έλαβε το δικό του δουκάτο το 1373/4. Το 1381 απεβίωσε ο πατέρας του και διαίρεσε την πατρική κτήση με τον δευτερότοκο αμφιθαλή αδελφό του Σιεμόβιτ Δ΄: ο Γιάνους Α έλαβε τη Βαρσοβία, Νουρ, Βόμζα, Λιφ, Τσιεχάνουφ, Βισόγκρουντ και Ζακρότσιμ.

Στην περιοχή αυτή κράτησε πιστά στενή συνεργασία με τους βασιλείς της Πολωνίας Λουδοβίκος Α΄ της Ουγγαρίας των Καπετιδών-Ανζού, την κόρη του Γιαντβίγκα της Πολωνίας και τον σύζυγό της Βλαντισλάβ Β΄ Γιαγκέλο. Έκφραση αυτής είναι οι τρεις δηλώσεις υποτέλειας τα έτη 1373, 83 και 87. Έτσι ήλθε σε αντίθεση με την πολιτική του αδελφού του Σιεμόβιτ Δ΄, που προσπάθησε να εκμεταλλευτεί τις δυσκολίες των Καπετιδών-Ανζού, ζητώντας το Πολωνικό στέμμα για τον εαυτό του. Όταν το 1382 απεβίωσε ο Λουδοβίκος Α΄, ο Γιάνους Β΄ αναγνώρισε την Γιαντβίγκα ως διάδοχο εκείνου και το επόμενο έτος μετέβη στη Βούδα, όπου άφησε στρατό για την υποστήριξή της· ως ανταμοιβή τού δόθηκαν τα αλατορυχεία της Μπόχνια, που απέφεραν 24.00 φλωρίνια ετησίως. Όμως ο Γιάνους Α΄ έπρεπε να προφυλαχτεί από τον Σιγισμούνδο τού Οίκου τού Λουξεμβούγου, όταν πέρασε με το στρατό του για να σώσει τη μέλλουσα σύζυγό του Μαρία των Καπετιδών-Ανζού, αδελφή της Γιαντβίγκα.

Οι τρεις γιοί του προαπεβίωσαν εκείνου, έτσι τον διαδέχθηκε ο μόνος εγγονός του Μπολέσλαφ Δ΄.

## Οικογένεια
Νυμφεύτηκε π. το 1371/73 την Ντανούτε (βαπτίστηκε Άννα) των Γκεντιμινιδών, κόρη τού Κεστούτις μεγάλου δούκα της Λιθουανίας και εξαδέλφη τού Βλαντισλάβ Β΄ Γιαγκελλόνωνείχε τέκνα:
* Όλγα (;) 1373/6-1401, παντρεύτηκε τον Πέτρου Α΄ βοεβόδα (πρίγκιπα) της Μολδαβίας.
* Γιάνους ο *νεότερος* 1376/81-1422, διάδοχος.
* Μπολέσλαφ 1385/86-1424, διάδοχος. Γιος του ήταν ο:
** Μπολέσλαφ Δ΄ π. 1421-1454, δούκας της Βαρσοβίας και της Ποντλέσιε. 
* Κορράδος π. 1400-1412/13, απεβ. 12-13 ετών.

## Πηγές
* Kazimierz Jasiński: Rodowód Piastów mazowieckich. Poznań - Wrocław 1998, p. 79.



Κατηγορία:Οίκος των Πιαστ
Γιάνους ο Νεότερος

Ο **Γιάνους** ο *νεότερος*, πολων. Janusz młodszy (1376-81 - π. 18 Οκτωβρίου 1422) από τον Οίκο των Πιαστ ήταν διάδοχος στο δουκάτο της Βαρσοβίας (1376/81-1422).

## Βιογραφία
Ήταν ο πρωτότοκος γιος τού Γιάνους Α΄ δούκα της Βαρσοβίας και της Ντανούτε των Γκεντιμινιδών, κόρης τού Κεστούτις μεγάλου δούκα της Λιθουανίας.

Με σκοπό να προετοιμαστεί για τη διαδοχή, εστάλη στην Κρακοβία, όπου διέμενε στην Αυλή τού βλαδισλάου Β΄ Γιαγκελόν βασιλιά της Πολωνίας και εξαδέλφου της Ντανούτε. Νυμφεύτηκε την κόρη τού Σπίτκο Β΄ του Μέλστιν, ο οποίος σκοτώθηκε στη μάχη τού ποταμού Βόρκσκλα εναντίον των Τατάρων το 1399. Ήταν μικροευγενής και ο κύριος λόγος για τον γάμο αυτόν ήταν η περιουσία τού πατέρα της: ως προίκα η Αικατερίνη έλαβε το ποσό των 5.000 φίνες. Πάντως το ποσό δεν πληρώθηκε αμέσως και οι αδελφοί της καθυστερούσαν την απόδοσή του για πολλά έτη· μετά από μία σειρά από διαδικασίες αναγκάστηκαν να αποπληρώσουν ολόκληρο το ποσό μόλις το 1420. Η προίκα εξασφαλίστηκε από τον Γιάνους με μερικά ακίνητα στις πόλεις Ρούζαν και Νουρ.

Απεβίωσε άτεκνος το 1422 και έπειτα από επτά έτη απεβίωσε ο πατέρας του. Η χήρα του Αικατερίνη έκανε δεύτερο γάμο με τον Νικόλας Μπιάλουχα τού Μιχάλουφ, καστελλάνο της Κρακοβίας.

## Οικογένεια
Νυμφεύτηκε το 1408 την Αικατερίνη των Ταρνόβσκι, κόρη τού Σπίτκο Β΄ του Μέλστιν· δεν απέκτησαν απογόνους.

## Πηγές
* A. Supruniuk: Wojewoda płocki Abraham Socha. Przyczynek do genealogii Nałęczów mazowieckich, [in:] A. Supruniuk, Szkice o rycerstwie mazowieckim XIV/XV wieku, Toruń 2008, pp. 7–8.



Κατηγορία:Οίκος των Πιαστ
Κορράδος Γιανουσόβιτς

Ο **Κορράδος**, πολων. Konrad (π. 1400 - 9 Δεκεμβρίου 1412/13) από τον Οίκο των Πιαστ ήταν αδελφός των Γιάνους και τού Μπολεσλάβ διαδόχων στο δουκάτο της Βαρσοβίας.

## Βιογραφία
Ήταν ο τρίτος γιος τού Γιάνους Α΄ δούκα της Βαρσοβίας και της Ντανούτε των Γκεντιμινιδών, κόρης τού Κεστούτις μεγάλου δούκα της Λιθουανίας. Η μητέρα του ήταν εξαδέλφη τού Βλαδισλάου Β΄ Γιαγκελόν βασιλιά της Πολωνίας.

Αναφέρεται μόνο στη *γενεαλογία Τομίτσκι*, όπου συγκαταλέγεται μεταξύ των απογόνων των δουκών της Μαζοβίας, με τη σημείωση ότι απεβίωσε άτεκνος. Το όνομά του υπάρχει συχνά σε μέλη τού κλάδου του: ο πάππος του Σιεμόβιτ Γ΄ ήταν μικρανιψιός τού Κορράδου Β΄ και αυτός εγγονός τού Κορράδου Α΄· όλοι ήταν δούκες της Μαζοβίας.

Ο ίδιος απεβίωσε σε νεαρή ηλικία, μάλλον αρκετά πριν αποβιώσει ο πατέρας του. Δεν γνωρίζουμε πού τάφηκε.

## Πηγές
* J. Grabowski: Dynastia Piastów mazowieckich, Avalon Editorial, Kraków 2012, pp. 461–462.
* K. Jasiński: Rodowód Piastów mazowieckich, Poznań – Wrocław 1998, p. 104.
* O. Balzer: Genealogia Piastów, vol. II, Avalon Editorial, Kraków 2005, p. 845.


Κατηγορία:Οίκος των Πιαστ
Μητροπολίτης Σμύρνης Βαρθολομαίος

Ο **Μητροπολίτης Σμύρνης Βαρθολομαίος** (κατά κόσμον *Μιχαήλ Σαμαράς*, Άνω Λεχώνια Μαγνησίας, 13 Ιουνίου 1972) είναι Έλληνας θεολόγος, φιλόλογος και ιεράρχης του Οικουμενικού Πατριαρχείου, ο οποίος διατελεί Μητροπολίτης Σμύρνης από το 2016.

Επιπλέον διετέλεσε αρχιγραμματέας της Αγίας και Ιεράς Συνόδου του Οικουμενικού Πατριαρχείου (2011-2016).

## Βιογραφικά στοιχεία
Γεννήθηκε στα Άνω Λεχώνια Μαγνησίας. Ολοκλήρωσε τις εγκύκλιες σπουδές του στο Πρότυπο Κλασικό Λύκειο Βόλου το 1990. Σπούδασε στο Τμήμα Φιλολογίας της Φιλοσοφικής Σχολής του Αριστοτελείου Πανεπιστημίου Θεσσαλονίκης και ειδικότερα στον Τομέα Κλασικών Σπουδών του ως άνω Τμήματος. Ακολούθως φοίτησε στο Τμήμα Θεολογίας της Θεολογικής Σχολής του ιδίου Πανεπιστημίου.

Το 1995 χειροτονήθηκε διάκονος και το 1996 πρεσβύτερος από τον Μητροπολίτη Σεβαστείας Δημήτριο και διηκόνησε έως το 2002 στην Ιερά Μητρόπολη Βεροίας, Ναούσης και Καμπανίας ως προϊστάμενος του Μητροπολιτικού Ναού της Μεταμορφώσεως του Σωτήρος στην πόλης της Νάουσας και υπεύθυνος διαφόρων τομέων της διακονίας της Μητροπόλεως.

Το 2002 προσελήφθη στην Πατριαρχική Αυλή, αναλαμβάνοντας καθήκοντα παρά την Αρχιγραμματεία της Αγίας και Ιεράς Συνόδου και ως γραμματέας διαφόρων συνοδικών επιτροπών. Το 2005 διορίσθηκε Υπογραμματεύων και το 2011 Αρχιγραμματεύς της Αγίας και Ιεράς Συνόδου του Οικουμενικού Πατριαρχείου, θέση την οποία διατήρησε έως την εκλογή του σε μητροπολίτη.

Στις 29 Αυγούστου 2016 εξελέγη ομόφωνα από την Αγία και Ιερά Σύνοδο του Οικουμενικού Πατριαρχείου (μετά από εισήγηση του Οικουμενικού Πατριάρχου Βαρθολομαίου) Μητροπολίτης Σμύρνης. Μάλιστα η εκλογή μητροπολίτη Σμύρνης έγινε για πρώτη φορά μετά την Μικρασιατική Καταστροφή του 1922. Στις 11 Σεπτεμβρίου χειροτονήθηκε στον βαθμό του επισκόπου στον Πατριαρχικό Ναό του Αγίου Γεωργίου στο Φανάρι από τον Οικουμενικό Πατριάρχη Βαρθολομαίο, συμπαραστατούμενο από πλειάδα ιεραρχών του Οικουμενικού Πατριαρχείου και πλήθους πιστών. Η ενθρόνιση του έγινε το Σάββατο 24 Σεπτεμβρίου 2016, παρουσία του Οικουμενικού Πατριάρχη Βαρθολομαίου, στον Ιερό Ναό Αγίου Βουκόλου Σμύρνης.

Τυγχάνει πρόεδρος του διοικητικού συμβουλίου του εν Αθήναις Ιδρύματος Υποστηρίξεως του Οικουμενικού Πατριαρχείου και της ΜΚΟ OECUMENICA, ενώ μετέχει διαφόρων εκκλησιαστικών αποστολών, ιδιαιτέρως δε διορθοδόξου χαρακτήρος.

## Παραπομπές

## Εξωτερικοί σύνδεσμοι
*Ιστοσελίδα Ιδρύματος Υποστηρίξεως του Οικουμενικού Πατριαρχείου
*Ιστοσελίδα Οικουμενικού Πατριαρχείου Κωνσταντινουπόλεως

Βαρθολομαίος
Κατηγορία:Αρχιγραμματείς της Αγίας και Ιεράς Συνόδου του Οικουμενικού Πατριαρχείου
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Έλληνες θεολόγοι
Κατηγορία:Ιεράρχες του Οικουμενικού Πατριαρχείου
Μπολέσλαφ Γιανουσόβιτς

Ο **Μπολέσλαφ**, πολων. Bolesław (1385/6 - π. 4 Μαΐου 1424) από τον Οίκο των Πιαστ ήταν διάδοχος στο δουκάτο της Βαρσοβίας.

## Βιογραφία
Ήταν ο δευτερότοκος γιος τού Γιάνους Α΄ δούκα της Βαρσοβίας (περιοχής της Μαζοβίας) και της Ντανούτς των Γκεντιμινιδών, κόρης τού Κεστούτις μεγάλου δούκα της Λιθουανίας.

Από νεαρός προετοιμάστηκε για τη διακυβέρνηση της Μαζοβίας, μαζί με τον μεγαλύτερο αδελφό του Γιάνους. Το 1409 εστάλη από τον πατέρα του ως επικεφαλής αντιπολιτευτικής εκστρατείας εναντίον τού Τευτονικού Τάγματος με αποκορύφωμα την κατάκτηση και το κάψιμο τού Ντζιάλντοβο και των 12 γύρω κωμών. Δύο έτη μετά (1411), ως αντιπρόσωπος των δουκών της Μαζοβίας, συμμετείχε στην πράξη υπογραφής της Ειρήνης τού Τόρουν.

## Οικογένεια
Νυμφεύτηκε π. το 1412 την Άννα από τη Λιθουανία, κόρη τού Φέοντορ Ολεγκόβιτς πρίγκιπα τού Ριλσκ, Ρατνίε & Μπριάνσκ (γιού του Αλεγκίρντας/Ολέγκ μεγάλου δούκα της Λιθουανίας και ετεροθαλούς αδελφού τού Βλαδισλάου Β΄ Γιαγκελόν βασιλιά της Πολωνίας). Είχε τέκνα:
* Κορράδος 1413-1427, απεβ. 14 ετών.
* Ευφημία πριν το 1420-1436, παντρεύτηκε τον 2ο εξάδελφο της μητέρας της, τον Μιχαήλ πρίγκιπα της Λιθουανίας (γιο τού Κεστούτις).
* Μπολέσλαφ Δ΄ π. 1421-1454, δούκας της Βαρσοβίας και της Ποντλάσιε.

## Πηγές
* J. Tęgowski: Anna i Barbara – księżne mazowieckie z XV wieku. Przyczynek do genealogii Piastów mazowieckich, [in:] J. Śliwiński (ed.), Społeczeństwo i polityka do XVII wieku, Olsztyn 1994, pp. 97–104; K. Jasiński: Rodowód Piastów mazowieckich, Poznań – Wrocław 1998, p. 102.


Κατηγορία:Οίκος των Πιαστ
Σημαία της Πολιτείας Σαν

Η Πολιτεία Σαν έχει τη δική της σημαία, ως αποτέλεσμα της συμφωνίας του Πανγκλόνγκ του 1947, το οποίο υπηρέτησε ως το πιο σημαντικό σκαλοπάτι προς την ανεξαρτησία της Μιανμάρ. Για τη σημαία, το κίτρινο αντιπροσωπεύει την θρησκεία που ασκείται από την πλειοψηφία των Σαν (Βουδισμός), το πράσινο αντιπροσωπεύει την πλούσια αγροτική γη στην Πολιτεία Σαν, το κόκκινο αντιπροσωπεύει την ανδρεία των Σαν και το λευκό αντιπροσωπεύουν τις ελπίδες για ειρήνη και σταθερότητα στο μέλλον.

## Δείτε επίσης

* Σημαία της Μιανμάρ

## Παραπομπές


Κατηγορία:Εθνικά σύμβολα της Μιανμάρ
Δημόσιες αργίες στη Μιανμάρ

Αυτός ο κατάλογος παραθέτει τις **δημόσιες αργίες στη [[Μιανμάρ]]**.

## Αργίες

## Εθνοτικών Υποθέσεων Ημέρες

# Ημέρα της Πολιτείας Κατσίν - 10 Ιανουαρίου (μόνο στην πολιτεία Κατσίν)
# Ημέρα της Πολιτείας Καγιάχ - 15 ιανουαρίου (μόνο στην πολιτεία Καγιάχ)
# Πρωτοχρονιά των Καρέν - 1 Ουασίνγκ του Πιάθο (Δημόσια Αργία)
# Εθνική Ημέρα των Καρέν - 11 Φεβρουαρίου (μόνο στην πολιτεία Καρέν)
# Εθνική Ημέρα των Τσιν - 20 Φεβρουαρίου (μόνο στην πολιτεία Τσιν)
# Εθνική Ημέρα των Μον - 1 Ουανίνγκ του Ταμπόντουε (μόνο στη πολιτεία Μον)
# Εθνική Ημέρα των Ραχίν - 1ο Ουανίνγκ του Κασόν (μόνο στη πολιτεία Ραχίν)
# Εθνική Ημέρα των Σαν - 7 Φεβρουαρίου (μόνο στην πολιτεία Σαν)

## Εβδομαδιαία Διακοπές
Το Σάββατο και η Κυριακή είναι Εβδομαδιαίες Αργίες. Όλες οι κυβερνητικές υπηρεσίες και τράπεζες κλείνουν στις εβδομαδιαίες αργίες.

## Παραπομπές


## Εξωτερικοί σύνδεσμοι

* Αργίες στη Μιανμάρ (2012)

Κατηγορία:Πολιτισμός της Μιανμάρ
Πέτρος Μπούα Σκλέπας

Ο **Πέτρος Μπούα(ς)** ο επονομαζόμενος Σκλέπας (χωλός), ήταν πολέμαρχος του 15ου αιώνα, γόνος της οικογένειας των Μπούα που είχε Αρμάνικη (Βλάχικη) καταγωγή.

## Βιογραφικά στοιχεία
Πατέρας του Πέτρου ήταν ο Ιωάννης Μπούας άρχοντας του Αγγελοκάστρου της Αιτωλοακαρνανίας.

Μετά την άλωση της Κωνσταντινουπόλεως και ενώ ο εμφύλιος πόλεμος μεταξύ των δύο τελευταίων δεσποτών του Μορέως Θωμά και Δημητρίου Παλαιολόγου μαινόταν, ο Πέτρος Μπούας συμμάχησε  με τον Μανουήλ Καντακουζηνό ο οποίος είχε επαναστατήσει εναντίων των Παλαιολόγων διεκδικώντας την ηγεσία του Δεσποτάτου του Μυστρά. Οι δεσπότες μπροστά στο αδιέξοδο ζήτησαν τη βοήθεια του σουλτάνου Μωάμεθ Β΄. Αυτός έστειλε στην Πελοπόννησο τον Τουραχάν και με τη βοήθειά του οι Παλαιολόγοι νίκησαν τους επαναστάτες. Παρόλα αυτά, ο Πέτρος κατάφερε να πάρει χάρη από τον σουλτάνο, και να διατηρήσει τα προνόμιά του.

Κατά τη διάρκεια του πρώτου Βενετοτουρκικού πολέμου πολέμησε στο πλευρό των Βενετών. Το 1470, μετά την κατάληψη της Χαλκίδας από τους Τούρκους κατέφυγε στη Ζάκυνθο, επικεφαλής 500 ομοεθνών του. Όμως λίγα χρόνια αργότερα το 1479, οι Τούρκοι λεηλατούν το νησί και έτσι αναγκάζεται μετά από συμφωνία να το εγκαταλείψει.

## Παραπομπές


## Βιβλιογραφία
*Σαράντος Καργάκος, *[https://www.scribd.com/doc/15883133/Sarantos-Kargakos-Albanoi-Arbanites-Ellines Αλβανοί, Αρβανίτες, Έλληνες] *, Αθήνα 2000.
*Ουίλλιαμ Μίλλερ, *[http://anemi.lib.uoc.gr/php/pdf_pager.php?rec=/metadata/d/a/3/metadata-449-0000017.tkl&do=139762_02.pdf Ιστορία της Φραγκοκρατίας εν Ελλάδι (1204-1566)]* Μετάφραση Σ. Λάμπρου, τόμος 2ος, Αθήνα 1909 – 1910.

## Εξωτερικοί σύνδεσμοι
*Εξεγέρσεις Ελλήνων και Αλβανών στην Πελοπόννησο. Τοπικές αντιστάσεις στην τουρκική κατάκτηση. Μιχαήλ Ράλλης και Πέτρος Μπούας. (1458-1479), κείμενο: Κατερίνα Κορρέ. tanea.gr. Ανακτήθηκε 19/07/20018.

Κατηγορία:Οίκος Μπούα